b"\n_START_ARTICLE_\nXavier Samuel\n_START_SECTION_\nZgodnje in osebno \xc5\xbeivljenje\n_START_PARAGRAPH_\nXavier Samuel se je rodil 10. decembra 1983 v Adelaidi, ju\xc5\xbena Avstralija, kjer je pre\xc5\xbeivel tudi ve\xc4\x8dino svojega otro\xc5\xa1tva. \xc5\xa0olal se je na kolid\xc5\xbeu Rostrevor College. Zadnja leta na kolid\xc5\xbeu je pre\xc5\xbeivel na Christian Brothers College pod vodstvom Amande Portus. Takrat je igral tudi Toma Snouta v gledali\xc5\xa1ki predstavi na Rostrevor College-u v Shakespearovi igri Sen kresne no\xc4\x8di in imel manj\xc5\xa1o vlogo v igri The Rover (The Banished Cavaliers). Leta 2005 je igral Hamleta v istoimenski Shakespearovi drami. Med \xc5\xa1olanjem na univerzi je bil glavni pevec Adelaidskega banda Hyatus (originalno Degrees of Freedom). Bandu se je pridru\xc5\xbeil na spodbudo njihovega basista Kelstara, s katerim je nastopal v Banished Cavaliers-u. Glasbeno kariero je opustil, ko se je odlo\xc4\x8dil, da se bo raje posvetil snemanju filmov.\n_START_SECTION_\nKariera\n_START_PARAGRAPH_\nXavier Samuel s svojo igralsko kariero za\xc4\x8dne leta 2003 v televizijski seriji McLeodovi h\xc4\x8deri, nadaljuje pa jo leta 2006 v filmih Angela's Decision in 2:37 ter gledali\xc5\xa1kih igrah Two Weeks with the Queen in Osama the Hero._NEWLINE_Leta 2007 je igral v gledali\xc5\xa1ki igri Mercury Fur in filmu September, leta 2008 v filmu Newcastle in televizijskemu filmu Dream Life, leta 2009 pa v filmih The Loved Ones in Road Train._NEWLINE_Julija 2009 so potrdili govorice, da bo on igral v tretjem delu knji\xc5\xbene serije Stephenie Meyer Somrak, filmu Mrk, kjer bo igral Rileyja."